CELEX: C2005/182/05
Language: et
Date: 2005-07-23 00:00:00
Title: Euroopa Kohtu otsus (esimene koda) 26. mai 2005. aasta kohtuasjas C-20/03 (Rechtbank van eerste aanleg te Brugge eelotsusetaotlus): kriminaalmenetluses, milles süüdistatavateks on Marcel Burmanjer, René Alexander Van Der Linden, Anthony De Jong (Kaupade vaba liikumine — EÜ artikkel 28 — Samaväärse toimega meetmed — Rändkaubandus — Perioodiliste väljaannete tellimuste müük — Eelnev luba)

23.7.2005   
            
            
               ET
            
            
               Euroopa Liidu Teataja
            
            
               C 182/3
            
         
      EUROOPA KOHTU OTSUS
   
   (esimene koda)
   26. mai 2005. aasta
   kohtuasjas C-20/03 (Rechtbank van eerste aanleg te Brugge eelotsusetaotlus): kriminaalmenetluses, milles süüdistatavateks on Marcel Burmanjer, René Alexander Van Der Linden, Anthony De Jong (1)
   
   (Kaupade vaba liikumine - EÜ artikkel 28 - Samaväärse toimega meetmed - Rändkaubandus - Perioodiliste väljaannete tellimuste müük - Eelnev luba)
   (2005/C 182/05)
   Kohtumenetluse keel: hollandi
   Kohtuasjas C-20/03, mille esemeks on Euroopa Kohtule EÜ artikli 234 alusel Rechtbank van eerste aanleg te Brugge (Belgia) 17. jaanuari 2003. aasta otsusega esitatud eelotsusetaotlus, mis saabus Euroopa Kohtusse 21. jaanuaril 2003, kriminaalmenetluses, milles süüdistatavateks on Marcel Burmanjer, René Alexander Van Der Linden, Anthony De Jong, tegi Euroopa Kohus (esimene koda), koosseisus: koja esimees P. Jann, kohtunikud A. Rosas (ettekandja), K. Lenaerts, S. von Bahr ja K. Schiemann; kohtujurist: P. Léger, kohtusekretär: vanemametnik M.-F. Contet, 26. mail 2005 otsuse, mille resolutiivosa on järgmine:
   EÜ artikliga 28 ei ole vastuolus siseriiklik regulatsioon, mille kohaselt liikmesriik käsitleb süüteona tema territooriumil perioodiliste väljaannete tellimuste müüki rändkaubanduse vormis eelneva sellekohase loata, tingimusel, et vastavat regulatsiooni kohaldatakse kaupade päritolul vahet tegemata kõikide sellel territooriumil vastaval tegevusalal praktiseerivate isikute suhtes ja see regulatsioon mõjutab õiguslikult ja faktiliselt ühetaoliselt nii sellest liikmesriigist kui ka teistest liikmesriikidest pärit kaupade turustamist.
   Eelotsusetaotluse esitanud kohtu ülesanne on põhikohtuasja asjaolusid arvestades kindlaks teha, kas siseriikliku õiguse kohaldamisel on tagatud, et nimetatud regulatsioon mõjutab õiguslikult ja faktiliselt ühetaoliselt nii kodumaiste kui ka teistest liikmesriikidest pärit kaupade turustamist ja juhul, kui see mõju ühetaoline ei ole, siis kindlaks teha, kas kõnealune regulatsioon on põhjendatud tulenevalt avalikule huvile vastavast eesmärgist sellele mõistele Euroopa Kohtu praktika poolt antud tähenduses ning kas seatud eesmärki arvestades on see regulatsioon proportsionaalne.
   
      (1)  ELT C 70, 22.3.2003.